**PIEMINEKĻU, PIEMIŅAS ZĪMJU UN PIEMIŅAS VIETU IZVEIDES KONSULTATĪVĀS PADOMES ATZINUMS**

Rīgā, 2025. gada 24. aprīlī

***Par pieminekļa izvietošanu Kārlim Skrastiņam, teritorijā pie Mālpils un Grostonas ielas krustojuma, Rīgā***

1. **Iesniedzējs** *(norāda atzinuma īsu būtību un objekta nosaukumu, par kuru atzinums sniegts)***:**

Rīgas domes Pieminekļu padome iesniedza izskatīšanai Pieminekļu, piemiņas zīmju un piemiņas vietu izveides konsultatīvajā padomē (turpmāk – Padome) ieceri izvietot pieminekli hokejistam Kārlim Skrastiņam, Rīgā, teritorijā pie Mālpils un Grostonas ielas krustojuma.

1. **Paredzētā darbības vieta:**
	1. **Objekta veids un kadastra apzīmējums:** piemineklis tiks izvietots teritorijā ar kadastra apzīmējumu 01000242103.
	2. **Objekta atrašanās adrese:** teritorija pie Mālpils un Grostonas ielas krustojuma, Rīgā.
2. **Iesniedzēja prasījums (iesniegums)** *(norāda informāciju atbilstoši saņemtajiem dokumentiem un MK noteikumiem Nr. 218)***:**

Izvietot pieminekli, kas veltīts hokejistam Kārlim Skrastiņam, Rīgā, teritorijā pie Mālpils un Grostonas ielas krustojuma (turpmāk – iecere).

**4. Faktu konstatējums:**

**4.1. Pēc iesniegtās dokumentācijas saņemšanas (norāda saņemšanas datumu) vispārīgi apraksta galvenos faktus un iesniegto dokumentāciju:**

Viedās administrācijas un reģionālās attīstības ministrijā 2025. gada 11. aprīlī ir saņemta Rīgas domes Pieminekļu padomes 2025. gada 11. aprīļa vēstule Nr. PP-25-2-nd “Par piemiņas objektu izvietošanas saskaņošanu” ar šādiem pielikumiem:

1. Kārļa Skrastiņa fonda 21.03.2025. iesniegums (ar pielikumiem e-parakstīts

10.04.2025.).

2. Padomes 28.03.2025.sēdes protokola izraksts Nr.24§3 uz 6 lpp.

**4.2.** **Konstatē un apraksta vēsturiskā notikuma faktu vai personas vēsturisko nozīmīgumu un ietvertās ieceres atbilstību normatīvajiem aktiem:**

Iecere izvietot pieminekli, kas veltīts hokejistam Kārlim Skrastiņam, Rīgā, teritorijā pie Mālpils un Grostonas ielas krustojuma – ir konceptuāli atbalstāma.

Tomēr daļā par informācijas izvietošanu svešvalodā – angļu valodā – uz informatīvās plāksnes iecere neatbilst normatīvo aktu prasībām valsts valodas lietošanas jomā.

Ministru kabineta 2005. gada 15. februāra noteikumu Nr. 130 "Noteikumi par valodu lietošanu informācijā" (turpmāk – MK noteikumi Nr. 130) 2., 2.1 un 3. punkts paredz gadījumus, kad valsts un pašvaldību institūcijas, sniedzot publisku informāciju sabiedrībai pieejamās vietās, līdztekus valsts valodai var lietot svešvalodu. Iecere par informatīvā teksta sniegšanu uz K. Skrastiņam veltītā pieminekļa arī svešvalodā – angļu valodā – neatbilst nevienam no MK noteikumu Nr. 130 2., 2.1 un 3. punktā paredzētajiem izņēmuma gadījumiem, kad pieļaujama pašvaldības institūcijas sniegtās publiskās informācijas izvietošana sabiedrībai pieejamā vietā līdztekus valsts valodai arī svešvalodā.

Tādēļ šāda informācija sniedzama tikai valsts valodā – latviešu valodā.

Ja pieteicējs uzskata par nepieciešamu papildus sniegt informāciju arī svešvalodā, jāizmanto cits tehnisks risinājums – informāciju var sniegt ar lietotnes palīdzību, izmantojot svītrkodu vai kvadrātkodu.

1. **Atzinuma pamatojums** *(norāda atzinuma un pieņemtā lēmuma pamatojumu)***:**

Atzinumu un pieņemto lēmumu pamato:

1) personas ieguldījums Latvijas sporta popularizēšanā;

2) ieceres atbilstība normatīvo aktu prasībām attiecīgajā jomā.

**6. Atzinums:** **Norāda padomes sēdes datumu un pieņemto lēmumu** *(atbalstīt ieceri; neatbalstīt ieceri; atlikt ieceres vērtēšanu konstatēto trūkumu dēļ, nosakot termiņu to novēršanai)***:**

Pieminekļu, piemiņas zīmju un piemiņas vietu izveides konsultatīvās padomes 2025. gada 24. aprīļa sēdes protokola Nr. 33 lēmums:

* atbalstīt ieceri.

Padomes priekšsēdētāja Elita Turka

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU